|  |  |
| --- | --- |
|  | **Sessió (data)** |
| **Govern** |  |
| **Consell Tècnic** |  |

# MEMÒRIA PRELIMINAR (AVANTPROJECTES DE LLEI)

**X**

**COMUNICACIÓ D’UNA CONSULTA PÚBLICA PRÈVIA (PROJECTES DE DECRET I PROJECTES DE DECRET LEGISLATIU)**

|  |  |  |
| --- | --- | --- |
| **Punt** |  |  |
| **Ordre del dia** | | *Comunicació al Govern sobre la consulta pública prèvia a l’elaboració d’un projecte de decret de modificació del Decret 151/2009, de 29 de setembre, de desplegament parcial de la Llei 18/2003, de 4 de juliol, de suport a les famílies, per regular la prestació econòmica sotmesa al nivell d'ingressos de la unitat familiar per a famílies en què ha tingut lloc un naixement, una adopció, una tutela o un acolliment.* |

|  |  |  |
| --- | --- | --- |
| **Departament impulsor** | **Altres departaments** | **Organismes participants** |
| Drets Socials |  |  |

**Informació bàsica:**

|  |  |
| --- | --- |
| **Contingut de la iniciativa i aspectes principals** |  |
| Modificar el Decret 151/2009, de 29 de setembre, de desplegament parcial de la Llei 18/2003, de 4 de juliol de suport a les famílies, per tal de regular la prestació econòmica per a famílies en què ha tingut lloc un naixement, una adopció, una tutela o un acolliment, que preveuen els articles 9 i 10 de la Llei 18/2003, de 4 de juliol, de suport a les famílies. Aquests articles van ser modificats per l’article 162 de la Llei 5/2020, del 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient. |

|  |  |
| --- | --- |
| **Objectius de la iniciativa** |  |
| Tenint en compte la situació descrita en l’apartat anterior, els objectius a assolir amb la iniciativa proposada són:   * Afavorir que un nombre superior de famílies vulnerables econòmicament puguin fer front a les noves necessitats que comporta l’arribada d’un infant per a la família, i conciliar la vida familiar i laboral. Aquest objectiu està vinculat a l’Objectiu de Desenvolupament Sostenible 10, de reducció de les desigualtats, i al 2, de fam zero, de l’Agenda 2030. * Garantir que les famílies rebin recursos econòmics de l’Administració d’acord amb el seu nivell d’ingressos. Aquest objectiu està vinculat a l’Objectiu 1, de fi de la pobresa, de l’Agenda 2030. * Facilitar la tramitació electrònica dels procediments per a les famílies sol·licitants de l’ajuda econòmica per naixement, adopció, tutela o acolliment. * Assolir la màxima eficiència i l’optimització de recursos incrementant l’eficàcia i la qualitat del procés d’atorgament de la prestació. * Reduir les càrregues administratives que afecten les persones sol·licitants de la prestació pel que fa a l’aportació de dades i documents necessaris per tramitar els procediments administratius. A aquest efecte, garantir la interoperabilitat i l’intercanvi efectiu de dades entre les administracions públiques. * Garantir la seguretat jurídica i la coherència de la normativa reguladora de la prestació econòmica. |

|  |
| --- |
| **Referències, si escau, en el Pla normatiu o en el Pla de Govern** |
| Es tracta d’una actuació prevista al Pla normatiu 2021-2023, però no al Pla de Govern de la XIV legislatura. |

**Informació necessària per publicar la consulta, si escau, al Portal Participa.gencat**

|  |  |
| --- | --- |
| **Títol de la consulta** |  |
| Comunicació al Govern sobre la consulta pública prèvia a l’elaboració d’un projecte de decret de modificació del Decret 151/2009, de 29 de setembre, de desplegament parcial de la Llei 18/2003, de 4 de juliol, de suport a les famílies, per regular la prestació econòmica sotmesa al nivell d'ingressos de la unitat familiar per a famílies en què ha tingut lloc un naixement, una adopció, una tutela o un acolliment. |

|  |  |
| --- | --- |
| **Període de consulta** |  |
| 35 dies hàbils des de la data de publicació. |

|  |  |
| --- | --- |
| **Objectiu de la consulta** |  |
| * Obtenir informació per tal d’adequar els requisits de la nova prestació a l’actual context social i econòmic. * Conèixer l’opinió sobre el suport econòmic que fa el Departament de Drets Socials en relació amb les famílies en condicions de vulnerabilitat en el moment de la vinguda d’un infant. * Conèixer l’opinió sobre la conveniència de la prestació econòmica prevista pel Departament per tal de reduir la vulnerabilitat d’aquestes famílies davant la vinguda d’un infant. * Garantir l’accés a la informació de la prestació econòmica al major nombre de persones que puguin presentar indicis de vulnerabilitat econòmica. * Adequar els requisits de la nova prestació mitjançant el seu desenvolupament normatiu. * Conèixer l’opinió sobre les actuals càrregues administratives que afecten a les persones sol·licitants de la prestació i les reduccions possibles a efectuar. |

|  |  |
| --- | --- |
| **Preguntes per centrar les aportacions** |  |
| 1.- Considera que aquesta prestació prevista pel Departament de Drets Socials facilita que les famílies puguin fer front a les noves necessitats que comporta l’arribada d’un fill o filla?  2.- Considera que aquesta prestació prevista pel Departament de Drets Socials facilita la conciliació de la vida familiar i laboral de les famílies?  3.- Considera que aquesta prestació prevista pel Departament de Drets Socials afavoreix les famílies amb més dificultats econòmiques i preveu possibles situacions de vulnerabilitat?  4.- Considera que cal modificar el topall d’ingressos i així possibilitar l’accés d’un major número de persones a l’ajuda econòmica?  5.- És necessari ampliar el termini per presentar la sol·licitud?  6.- Considera que s’ha descrit adequadament el problema? Hi ha aspectes que no s’han tingut en compte i que haurien de ser valorats per l’Administració de la Generalitat? Hi ha altres efectes negatius o positius derivats del marc normatiu vigent que s’estiguin produint actualment que no s’han posat en relleu a la documentació? (p. ex., que no s’hagin identificat adequadament els afectats, no s’hagin tingut en compte determinades causes del problema, etc.)  7.- S’haurien de preveure altres objectius diferents?  8.- Cal considerar altres alternatives a les proposades? Hi ha efectes de les alternatives esmentades que no s’hagin tingut en compte i que siguin rellevants? |

|  |  |
| --- | --- |
| **Grups als quals s’adreça la consulta** |  |
| La consulta és oberta al conjunt de ciutadans i entitats, però dirigida especialment a aquells col·lectius que preveuen l’arribada d’un fill o filla a la seva llar, ja sigui per naixement, adopció, tutela o acolliment, i que presentin indicis de vulnerabilitat econòmica. Les accions que es duran a terme per instar aquesta participació seran fer publicitat a les pàgines web oficials sobre l’obertura de la consulta, així com fer difusió per les xarxes socials del Departament. |

|  |  |
| --- | --- |
| **Altres formes de participació: Qüestionaris o sessions de debat** |  |
| No s’utilitzaran altres eines o canals de participació diferents a la consulta pública prèvia. |

|  |  |
| --- | --- |
| **Documentació addicional** |  |
| No es publicarà documentació addicional de suport a la consulta |